Hei vaan. Tervetuloa Sanaa naisilta -ohjelmaan.
Nimeni on Tarja Lappalainen.
Opetukseni aiheena on "Jeesus parantaa ja eheyttää".
Ihan aluksi haluaisin lukea Raamatusta yhden mielijakeistani.
Siinä tulee hienosti esille, -
miten Jumala suhtautuu särkyneisiin ihmisiin.
Jes. 57:15
Ensi Herra tässä ilmoittaa, että kuka Hän on ja -
millainen on se persoona, joka tässä puhuu.
Hän on korkea ja ylhäinen, pyhä ja ikuinen.
Jumalan olemus on siis jotakin niin suurta ja korkeaa, -
että se on kaiken inhimillisen yläpuolella ja tavoittamattomissa.
Sitten Hän ilmoittaa missä Hän asuu.
Taas tulee jotakin hyvin korkeaa ja suurta.
Jumala sanoo asuvansa korkeudessa ja pyhyydessä.
Sitten Hän yllättäen laskeutuu hyvin alas -
ja sanoo asuvansa niiden luona, joilla on murtunut ja nöyrä henki.
Mutta miksi Hän asuu juuri murtuneiden ja nöyrien luona?
Mitä tekemistä Hänellä on juuri heidän suhteensa?
Hän on virvoittamassa heitä -
ja herättämässä eloon heidän sydämensä.
Tässä näkyy se sydämellisyys ja rakkaudellinen asenne, -
joka Jumalalla on särkyneitä ihmisiä kohtaan.
Hän ei vain käväise vierailulla vaan asettuu asumaan ja olemaan.
Eikä Hän ole siellä vain hyssytelläkseen -
"koeta nyt kestää, vaikka sinulla on vaikeaa".
Ei, vaan Hän haluaa saada aikaan muutoksen.
Hän haluaa parantaa ja tehdä särkyneistä ehjiä.
Ja Hän myös kykenee sen tekemään.
Kun ihminen on syystä tai toisesta särkynyt, -
hänen sisimpänsä on vähän niinkuin kuolleessa tilassa, -
jotenkin jumissa.
Tunne-elämä on lukossa ja eikä tunnu sisikunnassa liikahtavan mikään.
Jos tunteita onkin, niin ne on enemmän siellä negatiivisella puolella.
Elämästä ei oikein pysty nauttimaan.
Pitää vaan jotenkin mennä päivästä toiseen vaikka voimia ei siihen olisi.
Kuulostaako yhtään tutulta? Tällaiselta minusta tuntui -
ennen kun Jeesus oli saanut herättää eloon minun murtuneen sydämeni.
Ihmettelin mikä mua oikein vaivaa.
Mikä on se sisäinen kipu? Mikä on se jarru, -
joka tekee elämästäni niin kapea-alaista?
Monesti onkin niin, että on vaikea tunnistaa elämän hidasteita -
ja mistä kaikki johtuu.
Mutta Herra näkee ja Hän tietää meidän kipukohdat ihan tarkkaan.
Hänellä on myös lääkkeet niihin.
Mä itse rukoilin, että Jeesus veisi minut sieltä ahtaasta avaralle.
Pienin askelin Hän alkoi viedä minua eheytymisen tielle.
Siellä tunnelin päässä alkoi kajastaa valoa.
Minussa syttyi toivo ja kivun aiheuttajakin alkoi selvitä.
Taustalla oli nimittäin hylkäämisen kokemus.
Olin pienenä lapsena joutunut eroon vanhemmistani liian pitkäksi aikaa.
Tietysti oli muitakin tekijöitä.
Se hylkääminen onkin hyvin syvästi haavoittava asia.
Särjetyksi voi tulla monella muullakin tavalla.
Voi olla vanhempien alkoholismia, koulukiusaamista -
tai jopa seksuaalista hyväksikäyttöä.
Voi olla onnettomuuksia, väkivaltaa.
Tai voi olla, että vanhemmat ovat itse olleet rikkinäisiä -
ja niin ongelmiensa sitomia, etteivät ole kyenneet tarjoamaan -
lapselleen rakkautta ja huolenpitoa.
Jo pelkästään kodin tunneköyhyys -
jättää lapsen tunnemaailman hyvin köyhäksi.
Rikkinäisyys aiheuttaa monenlaisia ongelmia ja vaikeutta.
Tulee heikko itsetunto, semmoinen ulkopuolisuuden tunne, -
arvottomuutta ja yksinäisyyttä, syyllisyyttä, pelkoja.
Voi olla, että on epäonnistumisen pelkoa, ihmispelkoa, -
virheiden tekemisen pelkoa.
Monia asioita, jotka tekevät elämästä hankalaa.
Kun ihminen tulee uskoon, ihmisen henki syntyy uudesti.
Katkennut yhteys Jumalaan avautuu uudelleen.
Jumalan elämä alkaa jälleen virrata ihmisen henkeen.
Sielun ja ruumiin vammat, eivät katoakaan samantien.
Sieluhan on meidän tahto, tunteet, mieli, ajatusmaailma ja omatunto.
Se kaikki mikä meistä tekee tunnistettavan persoonan.
Sielun parantuminen vie aikaa.
Se on kuin maanvaltausta. Israelilaiset valtasivat Luvatun maan pala palalta.
Jumala oli luvannut sen maan heille -
ja kuitenkin heidän piti vallata se maa alue kerrallaan.
He joutuivat kohtaamaan monia vihollisia ja myös jättiläisiä.
Niiden voittamiseen he tarvitsivat Jumalan apua ja johdatusta.
Heidän piti nöyrästi kuunnella Jumalan ohjeita -
ja olla yhteistyössä Hänen kanssaan.
Meidänkin eteemme tulee erilaisia jättiläisiä, -
joiden voittaminen on ihan mahdotonta omin voimin.
Pyhä Henki nostaa tietoisuuteen alue kerrallaan niitä asioita, -
jotka Hän haluaa muuttaa elämässämme, -
jotta me voitaisiin parantua ja eheytyä.
Meidän tulee olla yhteistyössä Jumalan kanssa -
ja olla valmiit niihin Hänen lääkkeisiinsä.
Jeesus on se, joka parantaa ja tekee työn meissä.
Monesti on helpompi syyttää muita ihmisiä -
tai vaikka yhteiskuntaa niistä omista vaikeuksista, kuin ottaa itse vastuuta.
Sellainen syyn kaataminen toisten niskaan, se onkin este parantumiselle.
Se jättiläinen voitetaan nöyrtymällä ja tekemällä parannus Jumalan edessä.
Kun sydämestäni pyydän anteeksi Herralta vääriä asenteitani ja -
pyydän että Jeesus auttaa ja vapauttaa sellaisista asenteista, -
niin Hän kyllä tulee avuksi.
Silloin tapahtuu suunnan muutos. Lähden uuteen suuntaan.
Enää en pidäkään oikeutenani syyttää muita -
vaan käännyt Jeesuksen puoleen ja puran kipuni ja tuskani hänelle.
Jeesus auttaa, niin että voin oppia pois siitä vanhasta tavasta reagoida.
Hän ei moiti epäonnistumisista. Niitäkin kyllä tulee.
Hän aina rohkaisee jatkamaan eteenpäin.
Sana sanoo, että vanhurskas lankeaa seitsemän kertaa -
mutta hän nousee jälleen.
Avain ei olekaan siinä, että ei milloinkaan epäonnistu -
vaan siinä, että ei jää siihen vaan nousee ylös -
ja jatkaa matkaa Jeesuksen kanssa ja Häneen luottaen.
Yksi monista opetuksista, joita Jeesukselta olen saanut -
koskee itsesääliä ja masennusta.
Nimittäin itsesääli johtaa aina masennukseen.
Jos pidän tapanani paeta itsesääliin ja annan itselleni luvan siihen, -
kohta mä löydän itseni masennuksen syövereistä.
Itsesääli on jopa synti Jumalaa vastaan, -
koska se on epäluottamuslause Jumalaa kohtaan, -
joka on luvannut pitää meistä huolta ja parantaa.
Hän tekee sitä ihan mielellään.
Oikein sydämen halusta hän haluaa olla meidän huolenpitäjä.
Hän odottaa, että luotamme Häneen ja laitamme kaiken toivomme Häneen.
Jeesus joka tapauksessa rakastaa meitä -
riippumatta siitä ollaanko me onnistuttu tai ei.
Mutta vielä joku sana niistä jättiläisistä.
Kun muilla näyttää menevän hyvin ja itsellä on vaikeaa, -
silloin helposti tulee kuvioon kateus.
Ehkä me ollaan totuttu pitämään kateutta viattomana asiana.
"No, kaikkihan kadehtii."
Kateuskin on este parantumiselle.
Siksi Jeesus haluaa kitkeä senkin pois.
Hän haluaa viedä meidät täyteen vapauteen ja iloon.
Ensisijaisesti Jeesus kysyy meidän tahtoamme.
Hän kunnioittaa meidän tahtoa ja Hän kysyy "Tahdotko eheytyä?".
"Tahdotko vapautua?" Hän ei kävele meidän tahtomme yli.
Jeesus rakastaa meitä joka tapauksessa -
vaikka ei oltaiskaan valmiita ottamaan vastaan parantumista.
Voi olla, että sisin tuntuu liian kipeältä, -
että uskaltaisi käsitellä niitä asioita.
Silloinkin Jeesus osaa hoitaa meitä hellästi ja yksilöllisesti.
Silloin Hän voi valmentaa meitä, -
että olisimme halukkaat tulemaan Hänen parannettavaksi.
Hän voi vähän taivutella meitä.
Jumala on tarkoittanut meidät elämään koko kapasiteetilla, -
jonka Hän on meihin laittanut.
Eheytyessämme meistä tulee sellaisia joiksi Jumala on meidät luonut.
Saamme olla ihan oma itsemme.
Ei tarvitse vertailla itseään muihin eikä yrittää olla toisen kaltainen.
Saa olla onnellinen siitä, että olet juuri se mikä olet.
Sinulla on elämisen oikeus ja saat ottaa oman paikkasi elämässä.
Jeesus iloitsee sun kanssa siitä, mitä Hän on saanut tehdä sinussa.
Saat nauttia siitä ihanasta hedelmästä, -
jonka Jeesus on saanut sinussa aikaan.
Siitä saa nauttia myös muut ihmiset ympärilläsi.
Jumala on luvannut palkita ne, jotka häntä etsii.
Meidän etuoikeutemme on se ihana Pyhän Hengen työ meissä.
Mä toivotan sulle antoisaa ja siunattua matkaa -
Jeesuksen kanssa kohti eheytymistä.
Tekstitys: Annukka Eskola